sukhrobnurali/uzbek-legal-corpus huggingface dataset:
XALQARO ELEKTR ALOQASI ITTIFOQINING 2006 YILGI (ANTALIYA) VA 2010 YILGI (GVADALAXARA) VAKOLATLI KONFERENSIYALARI TOMONIDAN XALQARO ELEKTR ALOQASI ITTIFOQINING USTAVI VA KONVENSIYASIGA DOIR QABUL QILINGAN TUZATISh HUJJATLARINI RATIFIKATSIYA QILISh TOʻGʻRISIDA
(law, 2011-12-14)

Xalqaro elektr aloqasi ittifoqining 2006-yilgi (Antaliya) va 2010-yilgi (Gvadalaxara) Vakolatli konferensiyalari tomonidan Xalqaro elektr aloqasi ittifoqining Ustavi va Konvensiyasiga doir qabul qilingan Tuzatish hujjatlari ratifikatsiya qilinsin.
NORMATIV-HUQUQIY HUJJATNI DAVLAT REESTRIDAN ChIQARISh TOʻGʻRISIDA
(order, 2011-12-14)

Davlat reyestridan chiqariladigan normativ-huquqiy hujjat boʻyicha 2011-yil 13-dekabrdagi xulosaga muvofiq hamda Oʻzbekiston Respublikasi Vazirlar Mahkamasining 1997-yil 9-oktabrdagi 469-sonli “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida”gi (Oʻzbekiston Respublikasi Hukumati qarorlarining toʻplami, 1997-y., 10-son, 33-modda) va 2000-yil 19-maydagi 197-sonli “Vazirliklar, davlat qoʻmitalari va idoralarning meʼyoriy hujjatlarini qabul qilish tartibini takomillashtirish toʻgʻrisida”gi (Oʻzbekiston Respublikasi Hukumati qarorlarining toʻplami, 2000-y., 5-son, 26-modda) qarorlariga asosan, shuningdek “Oʻzbekneftegaz” MXKning 2011-yil 7-dekabrdagi 21/7-6518-son xatini inobatga olgan holda buyuraman: 1. Xususiylashtirilgan avtomobil yonilgʻisi quyish shoxobchalarining egalariga avtomobil yonilgʻisi bozor fondining bir qismini sotish tartibi (roʻyxat raqami 436, 1998-yil 4-may) Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining davlat reyestridan chiqarilsin va bu haqda mazkur davlat reyestriga tegishli yozuv kiritilsin. 2. Idoraviy meʼyoriy hujjatlarni davlat roʻyxatidan oʻtkazish boshqarmasi ushbu normativ-huquqiy hujjatni davlat reyestridan chiqarilganligini oʻn kun muddat ichida barcha manfaatdor shaxslar eʼtiboriga yetkazilishi ustidan nazoratni taʼminlasin. 3. Qonun hujjatlarini turkumlash va huquqiy axborot boshqarmasi ushbu buyruqni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 4. ”Oʻzbekneftegaz” MXK ushbu hujjatni Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining davlat reyestridan chiqarilganligini oʻn kun muddat ichida barcha manfaatdor shaxslar eʼtiboriga yetkazishi lozimligi maʼlumot uchun qabul qilinsin. 5. Mazkur buyruq davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 6. Mazkur buyruqning bajarilishini nazorat qilish Qonunchilik bosh boshqarmasi boshligʻi N. Joʻrayev zimmasiga yuklansin.
SUGʻURTALOVChILARNING SUGʻURTA ZAXIRALARI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(order, 2011-12-14)

Oʻzbekiston Respublikasining “Sugʻurta faoliyati toʻgʻrisida”gi Qonuni (Oʻzbekiston Respublikasi Oliy Majlisining Axborotnomasi, 2002-y., 4-5-son, 68-modda) va Oʻzbekiston Respublikasi Vazirlar Mahkamasining 2011-yil 17-oktabrdagi 283-son “Byurokratik toʻsiqlarni bartaraf etish va ruxsat berish tartibotlarini amalga oshirishda davlat boshqaruv funksiyalarini qisqartirishga doir qoʻshimcha chora-tadbirlar toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2011-y., 42-son, 454-modda) muvofiq buyuraman: 1. Oʻzbekiston Respublikasi moliya vazirining 2008-yil 20-noyabrdagi 107-son buyrugʻi bilan tasdiqlangan Sugʻurtalovchilarning sugʻurta zaxiralari toʻgʻrisidagi nizomga (roʻyxat raqami 1882, 2008-yil 15-dekabr) (Oʻzbekiston Respublikasi qonun hujjatlari toʻplami, 2008-y., 52-son, 529-modda) ilovaga muvofiq oʻzgartirishlar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 6-bandning birinchi xatboshidan “Davsugʻurtanazorat bilan kelishilgan holda” degan soʻzlar chiqarib tashlansin. 2. 26-bandning ikkinchi va uchinchi xatboshilari quyidagi tahrirda bayon etilsin: “OChZni shakllantirish va undan foydalanish tartibi sugʻurtalovchi tomonidan tasdiqlanadigan ogohlantirish chora-tadbirlari zaxirasi toʻgʻrisidagi nizomda belgilanadi. Bunda sugʻurtalovchi OChZdan moliyalashtiriladigan ogohlantirish chora-tadbirlarining aniq roʻyxatini belgilashi va uni Davsugʻurtanazoratga kelishish uchun taqdim etishi lozim”. 3. 28-bandning ikkinchi xatboshidagi “sugʻurtalovchi tomonidan belgilanadi va Davsugʻurtanazorat bilan kelishiladi” degan soʻzlar “sugʻurtalovchi tomonidan tasdiqlanadigan falokatlar zaxirasi toʻgʻrisidagi nizomda belgilanadi” degan soʻzlar bilan almashtirilsin. 4. 29-bandning uchinchi xatboshidagi “sugʻurtalovchi tomonidan belgilanadi va Davsugʻurtanazorat bilan kelishiladi” degan soʻzlar “sugʻurtalovchi tomonidan tasdiqlanadigan zararlilikning tebranishi zaxirasi toʻgʻrisidagi nizomda belgilanadi” degan soʻzlar bilan almashtirilsin. 5. 30-bandning ikkinchi xatboshisi quyidagi tahrirda bayon etilsin: “ANZni shakllantirish va undan foydalanish tartibi, shartlari sugʻurtalovchi tomonidan tasdiqlanadigan aktivlarning nomuvofiqligi zaxirasi toʻgʻrisidagi nizomda belgilanadi”. 6. 31-banddagi “bunday zaxiralarni shakllantirish va ulardan foydalanish tartibi, shartlarini Davsugʻurtanazorat bilan kelishilgandan” degan soʻzlar “bunday zaxirani shakllantirish va undan foydalanish tartibi, shartlarini nazarda tutuvchi tegishli zaxira toʻgʻrisidagi nizom sugʻurtalovchi tomonidan tasdiqlanganidan” degan soʻzlar bilan almashtirilsin.
MIKROKREDIT TAShKILOTLARI FAOLIYATINI LITSENZIYALASh TARTIBI TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2022-09-28)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda), Oʻzbekiston Respublikasining “Faoliyatning ayrim turlarini litsenziyalash toʻgʻrisida”gi Oʻzbekiston Respublikasi Qonuniga oʻzgartish va qoʻshimchalar kiritish haqida”gi Qonuniga (Oʻzbekiston Respublikasi qonun hujjatlari toʻplami, 2011-y., 36-son, 363-modda) muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2010-yil 23-yanvardagi 3/5-sonli qarori (roʻyxat raqami 2093, 2010-yil 13-aprel) (Oʻzbekiston Respublikasi qonun hujjatlari toʻplami, 2010-y., 14-15-son, 116-modda) bilan tasdiqlangan “Mikrokredit tashkilotlari faoliyatini litsenziyalash tartibi toʻgʻrisida”gi nizomga ilovaga muvofiq oʻzgartirish va qoʻshimchalar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 3-bandning toʻrtinchi xatboshisi “ustav fondining” degan soʻzlardan keyin “milliy valyutadagi” degan soʻzlar bilan toʻldirilsin. 2. 4-bandning birinchi xatboshisi quyidagi tahrirda bayon etilsin: “2012-yil 1-yanvardan boshlab mikrokredit tashkilotlari ustav fondining eng kam miqdori 100 ming yevro ekvivalenti miqdorida belgilanadi. Faoliyat koʻrsatayotgan mikrokredit tashkilotlari 2013-yilning 1-yanvariga qadar oʻz ustav fondlarini ushbu miqdorga yetkazishlari lozim”. 3. 13-bandning toʻrtinchi xatboshisidan “notarial tasdiqlangan” degan soʻzlar chiqarib tashlansin. 4. 21-bandning toʻrtinchi xatboshisidan “notarial tasdiqlangan” degan soʻzlar chiqarib tashlansin. 5. 22-band quyidagi mazmundagi beshinchi xatboshi bilan toʻldirilsin: “Litsenziyalarning reyestrlarida mavjud boʻlgan maʼlumotlar Markaziy bankning veb-saytiga joylashtiriladi va tanishib chiqish uchun ochiq boʻladi”. 6. 24-band quyidagi tahrirda bayon etilsin: “24. Litsenziya berishni rad etish toʻgʻrisidagi qaror litsenziya talabgoriga yozma shaklda yuboriladi (topshiriladi). Litsenziya talabgori litsenziya berishni rad etish toʻgʻrisidagi qarorda koʻrsatilgan kamchiliklarni toʻliq bartaraf etgandan soʻng hujjatlarni qaytadan koʻrib chiqish uchun Markaziy bankka taqdim etishi mumkin. Litsenziya berishni rad etish haqidagi xabarnomada koʻrsatilgan muddat kamchiliklarni bartaraf etish uchun zarur boʻlgan vaqtga mutanosib boʻlishi kerak”.
BANKLARNI ROʻYXATGA OLISh VA ULAR FAOLIYATINI LITSENZIYALASh TARTIBI TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2020-10-01)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda), Oʻzbekiston Respublikasining “Faoliyatning ayrim turlarini litsenziyalash toʻgʻrisida”gi Oʻzbekiston Respublikasi Qonuniga oʻzgartish va qoʻshimchalar kiritish haqida”gi Qonuni (Oʻzbekiston Respublikasi qonun hujjatlari toʻplami, 2011-y., 36-son, 363-modda) va Oʻzbekiston Respublikasi Vazirlar Mahkamasining 2011-yil 17-oktabrdagi 283-son “Byurokratik toʻsiqlarni bartaraf etish va ruxsat berish tartibotlarini amalga oshirishda davlat boshqaruv funksiyalarini qisqartirishga doir qoʻshimcha chora-tadbirlar toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2011-y., 42-son, 454-modda) muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2009-yil 15-avgustdagi 23/3-sonli qarori (roʻyxat raqami 2014, 2009-yil 8-oktabr) (Oʻzbekiston Respublikasi qonun hujjatlari toʻplami, 2009-y., 41-son, 447-modda) bilan tasdiqlangan “Banklarni roʻyxatga olish va ular faoliyatini litsenziyalash tartibi toʻgʻrisida”gi nizomga ilovaga muvofiq oʻzgartirish va qoʻshimchalar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 68-bandning birinchi xatboshisidagi “oʻn besh ish kunidan oshmasligi” degan soʻzlar “kamchiliklarni bartaraf etish uchun zarur boʻlgan vaqtga mutanosib boʻlishi” degan soʻzlar bilan almashtirilsin. 2. 73-band quyidagi mazmundagi xatboshi bilan toʻldirilsin: “Litsenziyalarning reyestrlarida mavjud boʻlgan maʼlumotlar Markaziy bankning veb-saytiga joylashtiriladi va tanishib chiqish uchun ochiq boʻladi”. 3. 97-banddan “Markaziy bankdan oldindan rozilik olingan holda” degan soʻzlar chiqarib tashlansin. 4. 98—102-bandlar oʻz kuchini yoʻqotgan deb hisoblansin. 5. 104-bandda: uchinchi xatboshi quyidagi tahrirda bayon etilsin: “filialni tashkil etish toʻgʻrisidagi hamda bank filiali toʻgʻrisidagi nizomni tasdiqlash haqidagi bank kengashining qarori”; quyidagi mazmundagi yettinchi xatboshi bilan toʻldirilsin: “filialni ochish uchun iqtisodiy asoslov hamda mazkur Nizomning 5-ilovasiga muvofiq filialning taxminiy balans qaydnomasi va daromadlar toʻgʻrisidagi taxminiy hisoboti”.
LOMBARDLAR FAOLIYATINI LITSENZIYALASh TARTIBI TOʻGʻRISIDAGI NIZOMGA OʻZGARTIRIShLAR VA QOʻShIMChA KIRITISh HAQIDA
(resolution, 2022-09-28)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda), Oʻzbekiston Respublikasining “Faoliyatning ayrim turlarini litsenziyalash toʻgʻrisida”gi Oʻzbekiston Respublikasi Qonuniga oʻzgartish va qoʻshimchalar kiritish haqida”gi Qonuniga (Oʻzbekiston Respublikasi qonun hujjatlari toʻplami, 2011-y., 36-son, 363-modda) muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2003-yil 22-sentabrdagi 23/3-sonli qarori (roʻyxat raqami 1291, 2003-yil 10-dekabr) (Oʻzbekiston Respublikasi vazirliklar, davlat qoʻmitalari va idoralarining meʼyoriy hujjatlari axborotnomasi, 2003-y., 23-son) bilan tasdiqlangan “Lombardlar faoliyatini litsenziyalash tartibi toʻgʻrisida”gi nizomga ilovaga* muvofiq oʻzgartirishlar va qoʻshimcha kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
BANK USTAV KAPITALI MIQDORINI, AKSIYADORLAR TARKIBINI, BANK NOMI VA MANZILINI OʻZGARTIRISh, USTAVGA KIRITILGAN OʻZGARTIRISh VA QOʻShIMChALARNI ROʻYXATDAN OʻTKAZISh TARTIBI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2020-10-01)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda), Oʻzbekiston Respublikasi Vazirlar Mahkamasining 2011-yil 17-oktabrdagi 283-son “Byurokratik toʻsiqlarni bartaraf etish va ruxsat berish tartibotlarini amalga oshirish davlat boshqaruv funksiyalarini qisqartirishga doir qoʻshimcha chora-tadbirlar toʻgʻrisida”gi qaroriga ((Oʻzbekiston Respublikasi qonun hujjatlari toʻplami, 2011-y., 42-son, 454-modda) muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 1998-yil 9-noyabrdagi 426-sonli qarori (roʻyxat raqami 573, 1998-yil 19-dekabr) bilan tasdiqlangan “Bank ustav kapitali miqdorini, aksiyadorlar tarkibini, bank nomi va manzilini oʻzgartirish, ustavga kiritilgan oʻzgartirish va qoʻshimchalarni roʻyxatdan oʻtkazish tartibi toʻgʻrisida”gi nizomga ilovaga* muvofiq oʻzgartirishlar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
1997-YIL 29 APRELDAGI 335-SONLI GAROVGA QOʻYILGAN MOL-MULKNI MAJBURIY SUGʻURTA QILISh BOʻYIChA YOʻRIQNOMAGA 1-SONLI OʻZGARTIRISh VA QOʻShIMChALARNI OʻZ KUChINI YOʻQOTGAN DEB TOPISh TOʻGʻRISIDA
(order, 2011-12-14)

Buyuraman: 1. Moliya vazirligi tomonidan 1998-yil 10-aprelda 25-09-198-son bilan tasdiqlangan 1997-yil 29-apreldagi 335-sonli Garovga qoʻyilgan mol-mulkni majburiy sugʻurta qilish boʻyicha yoʻriqnomaga 1-sonli oʻzgartirish va qoʻshimchalar (roʻyxat raqami 335-1, 1998-yil 11-aprel) oʻz kuchini yoʻqotgan deb hisoblansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
IJTIMOIY TAʼMINOT ORGANLARIDA VA “OʻZBEKISTON POChTASI” GAK ALOQA BOGʻLAMALARI KORXONALARIDA IShLAMAYDIGAN ONALARGA BOLA IKKI YoShGA YETGUNGA QADAR UNI PARVARISh QILISh NAFAQALARINI TOʻLAShNI TOʻXTATISh TARTIBINI OʻZ KUChINI YOʻQOTGAN DEB TOPISh HAQIDA
(resolution, 2011-12-14)

Oʻzbekiston Respublikasi Moliya vazirligi va Mehnat va aholini ijtimoiy muhofaza qilish vazirligi qaror qiladi: 1. Oʻzbekiston Respublikasi Moliya vazirligi va Ijtimoiy taʼminot vazirligi tomonidan 1999-yil 1-fevralda tasdiqlangan Ijtimoiy taʼminot organlarida va “Oʻzbekiston pochtasi” GAK aloqa bogʻlamalari korxonalarida ishlamaydigan onalarga bola ikki yoshga yetgunga qadar uni parvarish qilish nafaqalarini toʻlashni toʻxtatish tartibi” (roʻyxat raqami 633, 1999-yil 12-fevral) oʻz kuchini yoʻqotgan deb hisoblansin. 2. Mazkur qaror “Oʻzbekiston pochtasi” ochiq aksiyadorlik jamiyati bilan kelishilgan. 3. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. Kelishildi:
JINOIY DAROMADLARNI LEGALLAShTIRIShGA VA TERRORIZMNI MOLIYALAShTIRIShGA QARShI KURAShISh BOʻYIChA EVROSIYO GURUHI TOʻGʻRISIDAGI BITIMNI (MOSKVA, 2011 YIL 16 IYuN) RATIFIKATSIYA QILISh HAQIDA
(law, 2011-12-13)

Jinoiy daromadlarni legallashtirishga va terrorizmni moliyalashtirishga qarshi kurashish boʻyicha Yevrosiyo guruhi toʻgʻrisidagi Bitim (Moskva, 2011-yil 16-iyun) ratifikatsiya qilinsin.
“Navoiy kon-metallurgiya kombinati” davlat korxonasi tasarrufidagi kasb-hunar kolledjlari va maktabgacha taʼlim muassasalarini navoiy viloyati oʻrta maxsus, kasb-hunar taʼlimi hududiy boshqarmasi va xalq taʼlimi muassasalari faoliyatini tashkil etish boʻyicha navoiy shahar metodik taʼminot boʻlimiga oʻtkazish toʻgʻrisida
(resolution, 2011-12-13)

Oʻrta maxsus, kasb-hunar taʼlimi muassasalarini va maktabgacha taʼlim muassasalarini boshqarish va metodik taʼminlashni takomillashtirish maqsadida, Vazirlar Mahkamasi qaror qiladi: 1. Quyidagilarga rozilik berilsin: Oʻzbekiston Respublikasi Oliy va oʻrta maxsus taʼlim vazirligi huzuridagi Oʻrta maxsus, kasb-hunar taʼlimi markazi, Xalq taʼlimi vazirligi, “Navoiy kon-metallurgiya kombinati” davlat korxonasi (keyingi oʻrinlarda — “Navoiy KMK”) va Navoiy viloyati hokimligi tomonidan 2012-yil 1-yanvardan boshlab “Navoiy KMK” tasarrufidagi kasb-hunar kollejlarini Navoiy viloyati oʻrta maxsus, kasb-hunar taʼlimi hududiy boshqarmasi tasarrufiga oʻtkazish 1-ilovaga muvofiq; “Navoiy KMK” tasarrufidagi maktabgacha taʼlim muassasalarini Navoiy shahri metodik taʼminlash va xalq taʼlimi muassasalari faoliyatini tashkil etish boʻlimiga oʻtkazish 2-ilovaga muvofiq tasdiqlansin. 2. Oʻzbekiston Respublikasi Oliy va oʻrta maxsus taʼlim vazirligining Oʻrta maxsus, kasb-hunar taʼlimi markazi, Xalq taʼlimi vazirligi va Navoiy viloyati hokimligi 2012-yil 1-yanvarga qadar topshirilayotgan taʼlim muassasalarini ularning taʼsis hujjatlariga tegishli oʻzgartirishlar kiritgan holda tegishli tartibda Navoiy viloyati oʻrta maxsus, kasb-hunar taʼlimi hududiy boshqarmasi hamda Navoiy shahar xalq taʼlimi muassasalari faoliyatini metodik taʼminlash va tashkil etish boʻlimi ixtiyoriga belgilangan tartibda qabul qilish boʻyicha zarur chora-tadbirlarni amalga oshirsin. 3. Oʻzbekiston Respublikasi Moliya vazirligi va Navoiy viloyati hokimligi 2012-yildan boshlab mazkur muassasalarni mahalliy budjet mablagʻlari hisobidan moliyalashtirishni taʼminlasin. 4. “Navoiy KMK” oʻtkazilgan taʼlim muassasalarining moddiy-texnika bazasini mustahkamlashda yordam koʻrsatsin, shuningdek, oʻqituvchilar uchun malaka oshirish va talabalar uchun ishlab chiqarish amaliyoti tashkil etilishida koʻmaklashsin. 5. Oʻrta maxsus, kasb-hunar taʼlimi markazi, Xalq taʼlimi vazirligi, “Navoiy KMK” va Oʻzbekiston Respublikasi Adliya vazirligi bir oy muddatda mazkur qarorga muvofiq tegishli normativ-huquqiy hujjatlarning oʻzgartirilishini taʼminlasin. 6. Ushbu qaror ijrosini nazorat qilish Oʻzbekiston Respublikasi Bosh vazirining oʻrinbosari A.N. Aripov zimmasiga yuklatilsin.
Oʻzbekiston Respublikasi hududiga avtotransport vositalari olib kirishni tartibga solishga doir qoʻshimcha chora-tadbirlar toʻgʻrisida
(resolution, 2011-12-13)

Tashqi iqtisodiy hamkorlikni yanada kengaytirish, respublikaga avtotransport vositalarini olib kirish tartibini takomillashtirish maqsadida: 1. Oʻzbekiston Respublikasi Prezidentining 2010-yil 24-dekabrdagi PQ-1449-son qaroriga 12-2-ilovaning 87-tovar guruhi 5-bandining* tovarning bojxona qiymatining 5 foizi miqdorida aksiz soligʻi stavkasini belgilashni nazarda tutuvchi harakati 2012-yil 1-yanvardan boshlab Ukrainadan ishlab chiqariladigan va olib kelinadigan yangi transport vositalariga tatbiq etilsin. 2. Tashqi ishlar vazirligi Oʻzbekiston Respublikasi tashqi iqtisodiy aloqalar, investitsiyalar va savdo vazirligi bilan birgalikda: Oʻzbekiston Respublikasi tomonidan mazkur qarorning 1-bandida nazarda tutilgan chora-tadbirlar joriy etilganligi toʻgʻrisida Ukraina Hukumatiga diplomatik kanallar orqali xabar berilsin; avtotransport vositalari bilan oʻzaro savdo qilishda teng kirish shartlarini belgilash yuzasidan Ukraina tomoni bilan maslahatlashuvlar oʻtkazsin va 2011-yil 15-dekabrga qadar Oʻzbekiston Respublikasi Vazirlar Mahkamasiga axborot kiritsin. 3. Oʻzbekiston Respublikasi moliya vazirligi, Adliya vazirligi va boshqa manfaatdor idoralar bilan birgalikda ikki hafta muddatda mazkur qarordan kelib chiqadigan idoraviy normativ hujjatlarga tegishli oʻzgartirishlar kiritsin. 4. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari E.M. Gʻaniyev zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISHLAR KIRITISH TOʻGʻRISIDA (“BANKROTLIK TOʻGʻRISIDA”GI OʻZBEKISTON RESPUBLIKASI QONUNIGA OʻZGARTISH VA QOʻSHIMCHALAR KIRITISH HAQIDA” OʻZBEKISTON RESPUBLIKASINING 2011-YIL 3-OKTABRDAGI OʻRQ-300-SON QONUNI)
(law, 2025-12-16)

“Bankrotlik toʻgʻrisida”gi Oʻzbekiston Respublikasi Qonuniga oʻzgartish va qoʻshimchalar kiritish haqida” Oʻzbekiston Respublikasining 2011-yil 3-oktabrdagi OʻRQ-300-son Qonuniga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. Vazirlar Mahkamasining 2003-yil 18-apreldagi 188-son qarori (Oʻzbekiston Respublikasi QT, 2003-y., 4-son, 31-modda) bilan tasdiqlangan Tarkibiy oʻzgartiriladigan korxonalarning, shuningdek ularga nisbatan bankrotlik tartiboti qoʻllanilgan korxonalarning mol-mulkini baholash va sotish tartibi toʻgʻrisidagi nizomning 21-bandi quyidagi tahrirda bayon qilinsin: “21. Korxonaning mol-mulki tugatish ishlari davomida oxirgi oshkora savdolar oʻtkazilgandan keyin uch oy mobaynida oldi-sotdi shartnomasi asosida sotilmagan taqdirda, kelgusida korxonaning mol-mulkini tasarruf etish “Bankrotlik toʻgʻrisida”gi Oʻzbekiston Respublikasi Qonunining 1421 va 143-moddalarida nazarda tutilgan tartibda sud boshqaruvchisi tomonidan amalga oshiriladi”. 3. Oʻzbekiston Respublikasi Vazirlar Mahkamasining “Bankrotlik toʻgʻrisida”gi Oʻzbekiston Respublikasi Qonunida nazarda tutilgan maʼlumotlarni eʼlon qilishni tartibga solish chora-tadbirlari toʻgʻrisida” 2009-yil 11-iyundagi 160-son qarori (Oʻzbekiston Respublikasi QT, 2009-y., 6-son, 45-modda) 2-bandining uchinchi xatboshidagi “oʻn kun” soʻzlari “yetti kun” soʻzlari bilan almashtirilsin.
VAZIRLAR MAHKAMASINING “TAShQI SAVDO OPERATSIYALARINI AMALGA OShIRIShDA XORIJIY VALYUTADAGI MABLAGʻLARDAN FOYDALANISh USTIDAN NAZORATNI TAKOMILLAShTIRISh ChORA-TADBIRLARI TOʻGʻRISIDA” 1996-YIL 13 MARTDAGI 95-SON QARORIGA OʻZGARTIRIShLAR KIRITISh HAQIDA
(resolution, 2020-09-01)

Import operatsiyalarini yanada tartibga solish va ularning oʻz vaqtida amalga oshirilishi yuzasidan nazoratni kuchaytirish maqsadida Vazirlar Mahkamasi qaror qiladi: 1. Vazirlar Mahkamasining “Tashqi savdo operatsiyalarini amalga oshirishda xorijiy valyutadagi mablagʻlardan foydalanish ustidan nazoratni takomillashtirish chora-tadbirlari toʻgʻrisida” 1996-yil 13-martdagi 95-son qaroriga ilovaga muvofiq oʻzgartirishlar kiritilsin. 2. Oʻzbekiston Respublikasi vazirliklari va idoralari bir oy muddatda oʻz normativ-huquqiy hujjatlarini ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. 1-bandning birinchi xatboshidagi “Davlat soliq qoʻmitasiga” soʻzlari “Davlat bojxona qoʻmitasiga” soʻzlari bilan almashtirilsin. 2. 1-ilovaning 25-bandi quyidagi tahrirda bayon qilinsin: “25. Tovarlarning respublikaga keltirilishi va erkin muomalaga chiqarish rejimiga rasmiylashtirilishi, import kontraktlari boʻyicha ishlarning bajarilishi va xizmatlar koʻrsatilishi yoki ular uchun toʻlangan pul mablagʻlarining qaytarilishi taʼminlanmaganligi quyidagi hollarda: Oʻzbekiston Respublikasi Prezidenti va Oʻzbekiston Respublikasi Vazirlar Mahkamasi qarorlariga muvofiq amalga oshirilayotgan loyihalar doirasida tuzilgan kontraktlar boʻyicha yoki kontraktlar Mahsulot taqsimotiga oid bitimlarni amalga oshirish doirasida Boshqaruvchi qoʻmita tomonidan tasdiqlangan taqdirda — import kontraktlarida belgilangan tovarlarni yetkazib berish (ishlarni bajarish, xizmatlar koʻrsatish) muddatlari tugagandan keyin; boshqa import kontraktlari boʻyicha — oldindan toʻlov amalga oshirilgan kundan boshlab 180 kalendar kun oʻtgandan keyin toʻlov muddati oʻtkazib yuborilgan debitor qarzdorlik hisoblanadi. Oldindan toʻlov amalga oshirilgan sanadan keyin import qiluvchi korxona tomonidan ushbu bandning ikkinchi va uchinchi xatboshida belgilangan muddatlar mobaynida vakolatli bankka bojxona xizmatlarining tovarlarning Oʻzbekiston Respublikasi hududiga keltirilganligi toʻgʻrisida tegishli belgilari qoʻyilgan kartochka, bajarilgan ishlar va koʻrsatilgan xizmatlar boʻyicha esa — invoyslar, schyot-fakturalar, bajarilgan ishlarning dalolatnomalari taqdim etilmagan taqdirda vakolatli banklar import qiluvchi korxona davlat roʻyxatidan oʻtkazilgan joydagi davlat soliq xizmati organlariga oʻn kun muddatda tegishli axborot yuboradilar”.